Okresná prokuratúra Bratislava I 
Kvetná 13, 820 05 Bratislava 2

Sp. zn. : 2 Pv 298/13/1101	Bratislava I, 15.10.2014
EEČ : 2-8-302-2014

U Z N E S E N I E

Trestná vec:	obvinený XXXXX 
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bratislava I
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
d¨ľa 17.05.2013 v čase o 21.34 v Bratislave na Kýčerského ulici č. 2, pravou nohou vykopol približne v ich strednej časti vchodové dvere vedúce do bytového domu, ktorý sa nachádza na uvedenej adrese, čím prekonal zabezpečovací mechanizmus týchto dverí opatrených dvoma elektronickými magnetmi z vrchnej časti a spodnej časti dverí, pričom ich znefunkčnil, pričom uvedeným konaním spôsobil poškodenému XXXXX so sídlom XXXXX, XXXXX škodu vo výške 330 eur,  

lebo je trestné stíhanie neprípustné podľa § 9 odsek 1 písmeno d

Odôvodnenie:
Poverený príslušník Okresného riaditeľstva Policajného zboru Bratislava I Oddelenie skráteného vyšetrovania Staré Mesto – východ uznesením číslo konania ORP-1160/SMV-B1-2013 zo 04.07.2013 podľa § 199 ods. 1 Tr. por. začal trestné stíhanie vo veci prečinu poškodzovania cudzej veci podľa § 245 ods. 1 Tr. por. a následne v uvedený de¨ľ ďalším uznesením podľa § 206 ods. 1 Tr. por. vzniesol obvinenie XXXXX za prečin poškodzovania cudzej veci podľa § 245 ods. 1  Tr. zák. na tom skutkovom základe, ako je uvedené vo výrokovej časti tohto uznesenia.  D¨ľa 30.09.2013 poverený pr¨Şslušník PZ zistil, že obvinený XXXXX sa nachádza vo vyšetrovacej väzbe v Rakúsku. Z uvedeného dôvodu bola predmetná trestná vec z dôvodu vecnej príslušnosti odstúpená Okresnému riaditeľstvu PZ Bratislava I, odboru kriminálnej polície, kde bolo vo veci konané pod číslom ORP-76/2-OVK-B1-2014.  Následne vyšetrovateľ odboru kriminálnej polície Bratislava I, predložil prokurátorovi vyšetrovací spis spolu s návrhom na zastavenie trestného stíhania podľa § 215 ods. 1 písm. d) Tr. por. s poukazom na ust. § 9 ods. 1 písm. d/ Tr. por..   

Podľa § 215 odsek 1 písmeno d) Trestného poriadku, prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

Podľa § 9 odsek 1 písmeno d) Trestného poriadku, trestné stíhanie nemožno začať, a ak už bolo začaté, nemožno v ¨ľom pokračovať a musí byť zastavené, proti tomu, kto zomrel alebo bol vyhlásený za mŕtveho. 

Preskúmaním na vec sa vzťahujúceho spisového materiálu som zistil, že konanie opísané vo výrokovej časti tohto uznesenia je trestným činom a že ho spáchal obvinený XXXXX, čo je preukázané najmä výpoveďou svedkov XXXXX, XXXXX a XXXXX. Z listinných dôkazov poukazujem najmä na faktúru k oprave poškodených dverí. Následne bolo v rámci vyšetrovania zistené, že obvinený XXXXX zomrel d¨ľa 19.08.2014 v Bratislave – Star¨¦ Mesto, čo preukazuje úmrtný list zo d¨ľa 05.09.2014 vystavený Matričným úradom Bratislava – Staré Mesto. 

	S poukazom na vyššie uvedené skutočnosti som rozhodol tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Macenko
prokurátor